На основу члана 58. став 1.тачка 8. Статута општине Инђија („Службени лист општине Инђија“ број 9/13-пречишћен текст и 7/18)),

Општинско веће општине Инђија, на седници одржаној дана 21. Августа 2018. године, донело је

**ОДЛУКУ**

**О ПРИБАВЉАЊУ СПЕЦИЈАЛНОГ ВОЗИЛА У ЈАВНУ СВОЈИНУ**

**ОПШТИНЕ ИНЂИЈА**

**I**

 Прибавља се у јавну својину општине Инђија, једно специјално возило за уклањање непрописно паркираних возила, а у циљу обезбеђења услова за обављање комуналне делатности управљања јавним паркиралиштима.

**II**

 Средства за јавну набавку специјалног возила из тачке I ове Одлуке, обезбеђена су у буџету општине Инђија за 2018. годину.

**III**

 Прибављање специјалног возила из тачке I ове Одлуке, извршиће се путем јавне набавке у складу са одредбама Закона о јавним набавкама („Службени гласник број 124/12, 14/15 и 68/15), а услови и спецификација биће дефинисани конкурсном документацијом.

**IV**

 Овлашћује се Председник општине, да у складу са Законом о јавним набавкама, донесе Одлуку о покретању поступка јавне набавке специјалног возила, и Решењем образује Комисију о спровођењу поступка јавне набавке.

 Председник општине ће након спроведеног поступка јавне набавке, Општинском већу поднети извештај.

**V**

 О реализацији ове Одлуке стараће се Општинска управа општине Инђија.

 **VI**

Ову Одлуку објавити у „Службеном листу општине Инђија“.

 **ОПШТИНА ИНЂИЈА**

 **ОПШТИНСКО ВЕЋЕ ОПШТИНЕ ИНЂИЈА**

**Број:404-106/2018-III Председник,**

**Дана:21.августа 2018.године**

**Инђија Владимир Гак**

**ОБРАЗЛОЖЕЊЕ**

Правни основ за за доношење Одлуке о прибављању опреме за потребе органа општине Инђија, садржан је у члану 58.став1. тачка 8. Статута општине Инђија („Службени лист општине Инђија“ број 9/13-прчишћен текст и 7/18)), којим је регулисано да Општинско веће одлучије о прибављању и располагању превозних средстава и опреме и других покретних ствари веће вредности у јавној својини општине, а сагласно члану 55.став1.тачка 9. Председник општине је овлашћен да закључи уговор о прибављању и располагању превозних средстава, опреме и других покретних ствари веће вредности у јаној својини општине.

Јавно предузеће за управљање путевима и паркиралиштима „Инђија пут“ Инђија, поднела је Председнику општине , иницијативу за набавку специјалног возила за уклањање непрописно паркираних возила, број 404-100/2018-II од 24.07. 2018. године, које је неопходно ради обављања комуналне делатности управљања јавним паркиралишта . .

Како су средства за ту намену предвиђена у буџету општине Инђија за 2018.годину, неопходно је доношење Одлуке о прибављању специјалног возила у јавну својину општине Инђија, у тексту како је дат у материјалу.

 Одељење за правне и скупштинске послове